staqsa lill- Ministru għall-Edukazzjoni u x-Xogħol: Jista' l-Ministru jgħid kemm kien hemm persuni li huma EU Nationals li kienu jirreġistrawgħax-xogħol regolarment f'pajjiżna sal-aħħar ta' Ottubru 2015? Jista' jindika ta' liema nazzjonalità huma (dejjem jekk l-informazzjoni hi disponibbli)? Ninsab infurmat li n-numru ta' persuni li huma EU Nationals (il-Maltin mhumiex inklużi), TCNs Dependants on EU Nationals* u EEA Nationals** li kienu qed jirreġistraw għax-xogħol fuq l-ewwel u t-tieni parti tar-reġistru tal-qgħad sal-aħħar ta' Settembru 2015 (l-aħħar ippubblikat) kien ta' 101 persuna. In-nazzjonalitajiet ta' dawn il-persuni huma: Awstrija Belġju Brażil* Bulgarija Repubblika Ċeka Ġermanja Greċja Litwanja Norveġja** Polonja Rumanija Spanja Svezja Sirja* Renju Unit *It-TCNs Dependants on EU Nationals huma dawk il-persuni li mhumiex ċittadini tal-Unjoni Ewropeja imma minħabba li huma miżżewġa lil ċittadini tal-Unjoni Ewropeja jgawdu mill-istess drittijiet. ** In-Norveġja tifforma parti mill-EEA Agreement u dawn iċ-ċittadini jgawdu mill-istess drittijiet ta' ċittadini Ewropej.
PERSUNI EU NATIONALS - JIRREĠISTRAW GĦAX-XOGĦOL